**Redzes un dzirdes invalīdu sociālā rehabilitācija**

|  |  |
| --- | --- |
| **Pakalpojuma funkcija/uzdevums** | Cilvēka sociālo spēju atjaunošana vai uzlabošana, lai atgrieztu cilvēku sabiedriskajā un darba dzīvē, atjaunojot vai apmācot tām prasmēm, kas dažādu apstākļu dēļ ir zudušas. |
| **Pakalpojuma īss apraksts** | **Sociālā rehabilitācija redzes invalīdiem -**Sociālās rehabilitācijas pakalpojumu sniedzējs, sniedzot sociālos pakalpojumus redzes invalīdiem, īsteno pasākumus, kas mazina redzes zuduma ietekmi uz personas sociālās funkcionēšanas spējām. Sociālo pakalpojumu sniedz klienta dzīvesvietā vai pie sociālo pakalpojumu sniedzēja.  **Sociālā rehabilitācija dzirdes invalīdiem** - Sociālās rehabilitācijas pakalpojumu sniedzējs, sniedzot sociālo pakalpojumu dzirdes invalīdiem, īsteno pasākumus, kas mazina dzirdes zuduma ietekmi uz personas sociālās funkcionēšanas spējām. Sociālo pakalpojumu sniedz klienta dzīvesvietā vai pie sociālo pakalpojumu sniedzēja.  Sociālās rehabilitācijas pakalpojumus personām ar redzes invaliditāti sniedz personas dzīvesvietā, [SIA Latvijas Neredzīgo biedrības Rehabilitācijas centrā vai tā filiālēs](http://www.lnbrc.lv/rehab/rc_struktuura.htm). Sociālās rehabilitācijas pakalpojumus personām ar dzirdes invaliditāti sniedz personas dzīvesvietā vai [Latvijas Nedzirdīgo savienībā](http://www.lns.lv/lat/kontakti/). |
| **Pakalpojuma saņēmējs** | Personas ar redzes vai dzirdes invaliditāti |
| **Brīdinājums saņēmējam** | Pakalpojumi tiek piešķirti rindas kārtībā un atkarībā no valsts piešķirtā finansējuma. |
| **Normatīvie akti, kas reglamentē pakalpojuma sniegšanu** | „Sociālo pakalpojumu un palīdzības likums”  Izdevējs: Saeima  Veids: likums  Statuss: spēkā esošs  Pieņemts: 31.10.2002.  Stājies spēkā: 01.01.2003.  Hipersaite:  <https://likumi.lv/doc.php?id=68488>  [„Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus - tiflotehniku un surdotehniku"](http://www.likumi.lv/doc.php?id=202630).  Izdevējs: Ministru kabinets  Veids: noteikumi  Numurs: 1472  Statuss: spēkā esošs  Pieņemts: 15.12.2009.  Stājies spēkā: [01.01.2010.](https://likumi.lv/ta/jaunakie/stajas-speka/2010/01/01/)  Hipersaite: <https://likumi.lv/ta/id/202630>  „Noteikumi par sociālās rehabilitācijas pakalpojuma saņemšanu no valsts budžeta līdzekļiem sociālās rehabilitācijas institūcijā”  Izdevējs: Ministru kabinets  Veids: noteikumi  Numurs: 578  Statuss: spēkā esošs  Pieņemts: 03.12.2019.  Stājies spēkā: 01.01.2020.  Hipersaite: <https://likumi.lv/ta/id/311143>  “Noteikumi par sociālo pakalpojumu un sociālās palīdzības saņemšanu”  Izdevējs: Ministru kabinets  Veids: noteikumi  Numurs: 138  Statuss: spēkā esošs  Pieņemts: 02.04.2019.  Stājies spēkā: 05.04.2019.  Hipersaite: <https://m.likumi.lv/doc.php?id=305995> |
| **Pakalpojuma saņemšanai nepieciešamie dokumenti** | Lai saņemtu pakalpojumu, personai ar redzes vai dzirdes invaliditāti (uzrādot personu apliecinošu dokumentu un invalīda apliecību) vai viņa likumīgajam pārstāvim (uzrādot personu apliecinošu dokumentu un pārstāvību apliecinošu dokumentu un pārstāvamās personas invalīda apliecību), jāvēršas pie sociālā pakalpojuma sniedzēja ar iesniegumu brīvā formā, norādot vārdu, uzvārdu, personas kodu, dzīvesvietas adresi, tālruņa numuru un nepieciešamo sociālās rehabilitācijas pakalpojumu. Ja iesniegumu iesniedz personas likumīgais pārstāvis, papildus norāda arī pārstāvja personas datus. Iesniegumam jāpievieno:  1)  pārstāvības tiesības apliecinoša dokumenta kopija, ja iesniegumu iesniedz personas likumīgais pārstāvis,  2)  ģimenes ārsta atzinums vai atbilstošas specialitātes ārstniecības personas atzinums, kas apliecina personas funkcionālo traucējumu pakāpi un sociālās rehabilitācijas pakalpojuma nepieciešamību, ja invaliditāti nav noteikusi specializētā Rīgas pilsētas 9.veselības un darbspēju ekspertīzes ārstu komisija vai citas Veselības un darbspēju ekspertīzes ārstu valsts komisijas struktūrvienības izsniegtajā invaliditātes izziņā nav norādīts, ka personai ir redzes vai dzirdes invaliditāte. |
| **Pakalpojuma saņemšanas termiņš** | **Redzes invalīdi** - Sociālo pakalpojumu sniedzējs atbilstoši klienta individuālajam sociālās rehabilitācijas plānam nodrošina atsevišķus sociālās rehabilitācijas pakalpojumus klienta patstāvīgas funkcionēšanas iemaņu apguvei (***nepārsniedzot 300 stundas gadā***) vai sociālās rehabilitācijas pakalpojumu kompleksu (ar uzturēšanos pie sociālo pakalpojumu sniedzēja) klienta patstāvīgas funkcionēšanas iemaņu apguvei (***nepārsniedzot 150 dienas reizi piecos gados***). Sniedzot klientam sociālās rehabilitācijas pakalpojumus, sociālo pakalpojumu sniedzējs darbojas pēc komandas principa, nosakot atbildīgo personu par sociālās rehabilitācijas procesa gaitu.  **Dzirdes invalīdi** - Sociālo pakalpojumu sniedzējs atbilstoši klienta individuālajam sociālās rehabilitācijas plānam nodrošina atsevišķus sociālās rehabilitācijas pakalpojumus sociālās integrācijas veicināšanai ***(nepārsniedzot 150 stundas gadā)*** vai sociālās rehabilitācijas pakalpojumu kompleksu klienta patstāvīgas funkcionēšanas iemaņu apguvei ***(nepārsniedzot 150 dienas piecos gados)***. Sniedzot klientam sociālās rehabilitācijas pakalpojumus, sociālo pakalpojumu sniedzējs darbojas pēc komandas principa, nosakot atbildīgo personu par sociālās rehabilitācijas procesa gaitu. |
| **Pakalpojums ietver…** | **Redzes invalīdi** - Sociālo pakalpojumu sniedzējs izstrādā sociālās rehabilitācijas programmas un atbilstoši klienta individuālajam sociālās rehabilitācijas plānam nodrošina:   1. Psiholoģiskās adaptācijas treniņus. 2. Orientēšanās un pārvietošanās iemaņu apguvi. 3. Pašaprūpes iemaņu apguvi. 4. Braila raksta apguvi. 5. Tiflotehnikas lietošanas apmācību. 6. Specializēto datortehnoloģiju un komunikācijas tehnoloģiju lietošanas apmācību. 7. Fiziskā un intelektuālā darba pamatprasmju apguvi. 8. Saskarsmes un radošās pašizteiksmes iemaņu pilnveidi. 9. Pielāgoto sporta aktivitāšu apguvi. 10. Konsultācijas un palīdzību klienta sociālo problēmu risināšanā.   **Dzirdes invalīdi** - Sociālo pakalpojumu sniedzējs izstrādā sociālās rehabilitācijas programmas un atbilstoši klienta individuālajam sociālās rehabilitācijas plānam nodrošina:   1. Latviešu zīmju valodas tulka un komunikācijas pakalpojumus. 2. Latviešu zīmju valodas lietošanas apmācību. 3. Saskarsmes un radošās pašizteiksmes iemaņu apguvi. 4. Psiholoģiskās adaptācijas treniņus. 5. Palīdzību un atbalstu klienta sociālo problēmu risināšanā. |
| **Pakalpojuma saņemšanas procesa apraksts** | Pakalpojuma sniedzējs piecu darbdienu laikā no lēmuma pieņemšanas brīža informē personu par pieņemto lēmumu un tā apstrīdēšanas kārtību: 1)  ja pieņemts lēmums atteikt pakalpojuma piešķiršanu, par to personu informē rakstiski, norādot atteikuma iemeslu, 2)  ja pieņemts lēmums uzņemt personu pakalpojuma saņēmēju rindā, pakalpojuma sniedzējs pārbauda, vai, pienākot pakalpojuma saņemšanas rindai, persona joprojām atbilst pakalpojuma saņemšanas nosacījumiem, un ne vēlāk kā nedēļu pirms pakalpojuma sniegšanas informē personu par pakalpojuma uzsākšanas laiku vai rakstiski informē personu par atteikumu nodrošināt pakalpojumu, ja personai vairs nav tiesību saņemt pakalpojumu. |
| **Ar pakalpojuma saņemšanu saistītie maksājumi** | Nav |
| **Nepieciešamās veidlapas** | Iesniegums |
| **Pakalpojuma atslēgvārdi** | Sociālās rehabilitācijas pakalpojums redzes un dzirdes invalīdiem |
| **Pakalpojuma sniedzēja darba laiks** | [SIA Latvijas Neredzīgo biedrība](http://www.lnbrc.lv/rehab/rc_struktuura.htm)  **DARBA LAIKS**  Pirmdiena: 8:00 - 16:00 Otrdiena: 8:00 - 16:00 Trešdiena: 8:00 - 16:00 Ceturtdiena: 8:00 - 16:00 Piektdiena: 8:00 - 15:00 Sestdiena: brīvs Svētdiena: brīvs  [Latvijas Nedzirdīgo savienība](http://www.lns.lv/lat/kontakti/)  **DARBA LAIKS**  Pirmdiena: 9:00 - 17:00 Otrdiena: 9:00 - 17:00 Trešdiena: 9:00 - 17:00 Ceturtdiena: 9:00 - 17:00 Piektdiena: 9:00 - 17:00 Sestdiena: brīvs Svētdiena: brīvs |
| **Pakalpojuma sniedzēja adrese**  **Tālrunis, e-pasts** | Biedrība „Latvijas Neredzīgo biedrība" Braila iela 3 (iepr. Pāles iela 14/1), Jugla, Rīga, LV-1024 info@lnbiedrība.lv Tālr. 67532607  Biedrība „Latvijas Nedzirdīgo savienība" Elvīras iela 19, Rīga, LV-1083 www.lns.lv, [lns@lns.lv](mailto:lns@lns.lv) Tālr. 67470444 |